**Katherine «Katie» Lee** (født 14. september 1981) er en amerikansk kokebokforfatter, restaurantkritiker, kokk og romanforfatter.

Biografi
--------

Lee vokste opp i Milton i Vest-Virginia. Hun studerte journalistikk og matvitenskap ved Miami University i Oxford i Ohio, hvorfra hun ble uteksaminert i 2003. I studietiden var hun medlem av Kappa Alpha Theta. Hun tilbrakte et semester i Firenze i Italia ved British Institute.

Lee møtte Billy Joel på takbaren på hotellet The Peninsula mens hun besøkte New York City for en helg. Etter å ha datet i et år, giftet hun og Joel seg i hans hjem i Oyster Bay på Long Island 2. oktober 2004. Alexa Ray Joel, Billy Joels datter fra hans ekteskap med Christie Brinkley, var Lees forlover.

Etter nesten fem års ekteskap, separerte Billy Joel og Katie Lee seg i juni 2009.

Karriere
--------

Lee har jobbet i flere restauranter og gourmetmat- og vinforretninger. I 2003 bidro hun til å åpne Jeff og Eddy's Restaurant, hvor hun betjente restaurantens fiskeutsalg.
I juli 2005 skapte Lee matnettstedet OliveAndPeach.com sammen med partner Aleishall Girard. Nettstedet sluttet å oppdatere i september 2006.

I 2006 var hun programleder for den første sesongen av *Top Chef* på Bravo. Etter negative anmeldelser av henne ble hun erstattet av Padma Lakshmi. Hun kom senere tilbake som gjestedommer på *Top Chef All Stars* episode 2 i 2010.

Lees første kokebok, *The Comfort Table*, ble utgitt av Simon & Schuster. I oktober 2009 publiserte Simon & Schuster hennes andre kokebok, *The Comfort Table: Recipes for Everyday Occasions.*

I juni 2011 ga Lee ut sin første roman, *Groundswell*, om en kvinne som er rekonvalesent etter en skilsmisse og som finner den helbredende kraften i surfing.

Lee var mat- og livsstilsreporter for *The Early Show* og har vært med på *Extra* som spesialkorrespondent. I tillegg er hun medredaktør I magasinet *Gotham*, og hennes mat- og livsstilsspalte "Katie's Kitchen" utgis ukentlig i søstermagasinet *Hamptons*. Lee har også vært med i *Paula's Party*, *Martha*, *Today*, *The Early Show*, *The Nate Berkus Show*, *Rachael Ray Show* og *Fox News*. I 2007 var hun dommer på *Iron Chef America*.

Lee er medlem av Feeding America. Hun har tidligere sittet i rådet for Chefs for Humanity, en gruppe som yter humanitær bistand over hele verden. Hun har også jobbet frivillig for Les Dames d'Escoffier, en organisasjon som utdanner og støtter kvinner i det kulinariske yrket.

Lee har vært gjestedommer på *Beat Bobby Flay* en rekke ganger, blant annet 21. juli 2016 i en spesiell "Kvinnenes aften"- episode.

Lee er en av de faste programlederne på talkshowet *The Kitchen* på Food Network, og leder programmet *Beach Bites med Katie Lee* på Cooking Channel.

Referanser
----------

1. ↑   Internet Movie Database, IMDb-nummer nm2224118, besøkt 19. juli 2016[Hentet fra Wikidata]
2. ↑  Schruers, Fred (2014). *Billy Joel*. Crown Archetype. s. unnumbered. ISBN 9780804140195.
3. ↑  Reasons-Pyles, Katherine (udatert). «Home for the Holidays». *Huntington Quarterly* (76). Huntington, West Virginia. Arkivert fra originalen 21. januar 2012. Besøkt 16. april 2015.  «Arkivert kopi». Arkivert fra originalen 21. januar 2012. Besøkt 24. januar 2018.
4. ↑  Landman, Beth (21. oktober 2009). «Katie Lee, Movin’ Out». *New York*. Arkivert fra originalen 31. januar 2014. Besøkt 16. april 2015.
5. ↑  «Pulitzer Prize winners to give keynote address at annual Women in Leadership Symposium» (pressemelding). Miami University. 31. mars 2015. Arkivert fra originalen 16. april 2015. Besøkt 16. april 2015.
6. ↑  Katherine Lee at «Notable Thetas». Kappa Alpha Theta Heritage. Besøkt 8. juni 2009.  (Requires scrolldown after clicking on "Explore Notable Thetas")
7. ↑  «Katie Lee Joel to host Bravo's upcoming 'Top Chef' reality series». Reality TV World. 2. oktober 2004. Besøkt 18. september 2012.
8. ↑  Sendor, Rosalie. «Katie Lee Joel Talks About Food». GreatRestaurantsMag.com. Arkivert fra originalen 22. desember 2008.
9. ↑  Winfrey, Oprah (1. januar 2006). «Billy and Katie Joel Movin' Up». Oprah.com. Arkivert fra originalen 26. september 2013. Besøkt 13. desember 2012.

Eksterne lenker
---------------

* Offisielt nettsted Rediger på Wikidata

* (en) Katie Lee Joel – kategori av bilder, video eller lyd på Commons Rediger på Wikidata
* (en) Katie Lee på Internet Movie Database Rediger på Wikidata

* (en) Katie Lee hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI
 |